અમદાવાદ: રેલવે સ્ટેશન ઉપર અને ટ્રેનમાં મુસાફરી કરી રહેલા મુસાફરો પાસે રહેલા કિમંત મોબાઈલ ફોનની ચોરી થવાની ઘટનામાં વધારો થતાં રેલવે પોલીસ દ્વારા પેટ્રોલીંગ વધારી ગુનેગારોને શોધવા માટે કામગીરી શરૂ કરી હતી દરમિયાન રેલવે પોલીસને પોતાના ખબરી દ્વારા જાણકારી મળી હતી ફોન ચોરીની વધેલી ઘટના પાછળ ઝારખંડ ગેંગ કાર્યરત છે ઝારખંડથી 35 મોબાઈલ ચોરો ગુજરાત આવ્યા છે અને તેઓ વિવિધ રેલવે સ્ટેશન ઉપર ચાર-પાંચની ગેંગ બનાવી મુસાફરોને નિશાન બનાવી રહ્યા છે, આ માહિતીને આધારે રેલવે પોલીસે પોતાની કામગીરી શરૂ કરી હતી પણ તે દરમિયાન અમદાવાદ ક્રાઈમ બ્રાન્ચના સાઈબર એસપી તરીકે નિવૃત્ત થયેલા કે એન પટેલ બુધવારના રોજ વલસાડથી સુરત આવી રહ્યા હતા ત્યારે તેમના ફોનની ચોરી થઈ હતી.